b'\n_START_ARTICLE_\nOro u\xc5\xbekarda\n_START_PARAGRAPH_\nOro u\xc5\xbekarda (angl. air interdiction)\xc2\xa0\xe2\x80\x93 oro operacijos, skirtos prie\xc5\xa1o paj\xc4\x97goms sunaikinti, neutralizuoti ar sustabdyti, iki jos neprad\xc4\x97jo veiksmingai prie\xc5\xa1intis, tai darant i\xc5\xa1 tokio nuotolio, kad veiksm\xc5\xb3 nereikt\xc5\xb3 derinti su ant \xc5\xbeem\xc4\x97s veikian\xc4\x8diais savo daliniais. Kartais \xc5\xa1ie veiksmai \xc4\xafvardijami kaip tolimoji oro parama (angl. deep air support)._NEWLINE_Oro u\xc5\xbekarda, skirtingai nei strateginis bombardavimas, n\xc4\x97ra atskira operacija siekianti vien oro j\xc4\x97ga palau\xc5\xbeti prie\xc5\xa1o paj\xc4\x97gas. Jos veiksmai yra skirti pad\xc4\x97ti ant \xc5\xbeem\xc4\x97s veikian\xc4\x8dioms paj\xc4\x97goms. Pagrindiniai taikiniai yra prie\xc5\xa1o paj\xc4\x97g\xc5\xb3 susitelkimo naikinimas/sutrukdymas, j\xc5\xb3 apr\xc5\xabpinimo reikalingais produktais nutraukimas.\n_START_SECTION_\nIstorija\n_START_PARAGRAPH_\nPirmosios tokio pob\xc5\xabd\xc5\xbeio operacijos prad\xc4\x97tos vykdyti dar Pirmojo pasaulinio karo metu, j\xc5\xb3 pagrindas yra klasikin\xc4\x97s oro operacijos, kai turimas prana\xc5\xa1umas ore. Vykdant operacijas u\xc5\xbe fronto linijos, populiariausiais taikiniais tapo gele\xc5\xbeinkelio linijos, tiltai, tiekimo konvojai. D\xc4\x97l technologini\xc5\xb3 dalyk\xc5\xb3 bei aviacijos naujumo karuose, tokie veiksmai buvo grei\xc4\x8diau i\xc5\xa1puoliai nei nuolatiniai veiksmai._NEWLINE_Antrojo pasaulinio karo metu tokios veiksm\xc5\xb3 operacijos tapo da\xc5\xbenu rei\xc5\xa1kiniu, \xc5\xbeymiausi veiksmai ir labiausiai nuo to priklausiusios sausumos operacijos buvo S\xc4\x85junginink\xc5\xb3 i\xc5\xa1silaipinimas Normandijoje._NEWLINE_Po pasaulini\xc5\xb3 kar\xc5\xb3, \xc5\xa1ie veiksmai buvo gausiai naudoti did\xc5\xbei\xc5\xb3j\xc5\xb3 valstybi\xc5\xb3 per Kor\xc4\x97jos, Vietnamo, Irako karus. Taip pat tokia taktika panaudota 1999\xc2\xa0m. NATO atakuojant Jugoslavij\xc4\x85, siekiant sustabdyti Slobadano Milo\xc5\xa1evi\xc4\x8diaus paj\xc4\x97gas bei 2011\xc2\xa0m. NATO \xc4\xafsitraukus \xc4\xaf Libijos pilietin\xc4\xaf kar\xc4\x85.'